
                Către,

                          BIROUL PERMANENT  AL CAMEREI  DEPUTAŢILOR


Vă înaintăm, alăturat, raportul comun asupra propunerii legislative pentru modificarea articolului 8 din Legea vânătorii şi a protecţiei fondului cinegetic nr.407/2006, trimisă comisiilor spre dezbatere în fond, în procedură obişnuită, cu adresa nr.Pl.x277 din 3 mai 2010.
	PREŞEDINTE,                                                                                                 
	PREŞEDINTE,



	SULFINA  BARBU                                                                                      
	Dr.ing. STELIAN FUIA

RAPORT COMUN

asupra propunerii legislative pentru modificarea articolului 8 din Legea  vânătorii şi a protecţiei fondului cinegetic nr.407/2006
În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru agricultură, silvicultură, industrie alimentară şi servicii specifice au fost sesizate, spre dezbatere şi avizare în fond, în procedură obişnuită, cu propunerea legislativă pentru modificarea articolului 8 din Legea vânătorii şi a protecţiei fondului cinegetic nr.407/2006 trimisă cu adresa nr.Pl-x 277 din 3 mai 2010.
Iniţiatori: senator Marian Rasaliu – Grupul parlamentar al PD-L şi deputat Gheorghe Gabor- Grupul parlamentar al PNL. 


  La întocmirea prezentului raport comun, Comisiile au avut în vedere:

·  avizul favorabil al Consiliului Legislativ (nr.1301/12.11.2009);

·  avizul favorabil al Comisiei juridice, de disciplină şi imunităţi (nr.31/426/2010):
·  punctul de vedere negativ al Guvernului (nr.597 din 08.03.2010).

Propunerea legislativă are ca obiect de reglementare modificarea şi completarea art.8 alin.(1) lit.A din Legea vânătorii şi a protecţiei fondului cinegetic

 nr.407/2006, cu modificările şi completările ulterioare, în sensul că atribuirea dreptului de gestionare a faunei cinegetice de către administratorul de fonduri de vânătoare se poate face direct, prin prelungirea valabilităţii contractelor de gestionare a faunei cinegetice din fondurile de vânătoare, vechiului gestionar care, prin investiţiile efectuate, a conservat efectivele principalelor specii de vânat la nivelurile la care le-au preluat sau la niveluri superioare celor preluate pe bază de contract de gestionare.
Comisiile propun Plenului Camerei Deputaţilor raport de respingere a propunerii legislative, din următorul considerent:
· prelungirea, prin lege, a actualelor contracte de gestionare a fondurilor

cinegetice în favoarea gestionarilor consacraţi, precum şi atribuirea directă a gestiunii fondurilor cinegetice către aceştia, ar perpetua un monopol al unor organizaţii vânătoreşti în detrimentul altor organizaţii vânătoreşti din aceeaşi categorie de gestionari, sau al altor categorii de gestionari prevăzute de lege, cu acelaşi obiect de activitate, înfiinţate în mod legal, limitându-se astfel în mod netransparent şi interesat accesul la gestionarea faunei cinegetice, bun public de interes naţional şi internaţional, cu pierderi însemnate privind sumele de bani ce revin statului şi proprietarilor de terenuri, din tariful de gestionare a fondurilor cinegetice.

Propunerea legislativă face parte din categoria legilor ordinare, conform prevederilor art. 76 alin. (2) din Constituţia României, republicată. 
La dezbaterile care au avut loc în şedinţa Comisiei pentru agricultură, silvicultură, industrie alimentară şi servicii specifice din data de 30.06.2010 a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Dănuţ Apetrei, secretar de stat în Ministerul Agriculturii şi Dezvoltării Rurale.  La lucrările comisiei au fost prezenţi 27 deputaţi, din totalul de 27 membri ai comisiei. Raportul comisiei de respingere a fost adoptat cu unanimitate de voturi.
La lucrările Comisiei pentru administraţie publică, amenajarea teritoriului şi echilibru ecologic din data de 28.09.2010 au fost prezenţi 24 deputaţi, din totalul de 32 membri ai comisiei. Raportul comisiei de respingere a fost adoptat cu 22 voturi pentru, 1 vot împotrivă şi 1 abţinere.
Propunerea legislativă a fost respinsă de Senat în şedinţa din 26 aprilie 2010.
Potrivit prevederilor art. 75 alin. (1) şi (3) din Constituţia României, republicată, şi ale art. 92  alin. (9) pct.1 din Regulamentul Camerei Deputaţilor, republicat, Camera Deputaţilor este  Cameră decizională. 

	PREŞEDINTE,                                                                                                 
	PREŞEDINTE,



	SULFINA  BARBU                                                                                      
	Dr.ing. STELIAN FUIA



	SECRETAR,                                                                                                  
	SECRETAR,



	GHEORGHE CIOCAN                                                                                        
	VASILE MOCANU




Întocmit:                                                                                          

Expert  Iulia Toader                                                              Consilier    Anton Păştinaru                                                      

